
Конкурсът се организира от ”Народно читалище Пробуда – 1880 г. Бургас”.
Темата е Е С Е Н Т А.

Изработените картини, пана и картички трябва да са с максимален размер от 8/14 см до 10/16 см:

· материал по избор – бои, пастели, цветни моливи, плат, филц, хартия, глина, дърво и др.;

· техники на изпълнение: рисунка, графика, колаж, пластика, керамика, тъкане, апликация, шиене и бродерия, дърворезба и др.

	Участниците могат да бъдат: 

· ИНДИВИДУАЛНИ (от 2 до 102 години)
 
· СЕМЕЙСТВО

Представя се по 1 творба на участник или семейство. 

При предаването им трябва да има следната информация:

 
· имената на участника или семейството; 
· година на раждане на индивидуалните участници; 
· школа, детска градина или училище, ръководител;
· адрес, телефон и e-mail за връзка.

Личните данни на участниците в Националния конкурс ЕСЕНТА В МИНИАТЮРИ ще бъдат обработени и използвани единствено за целите, задачите и осъществяването на настоящия конкурс, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и в съответствие с Вътрешните правила на ”Народно читалище Пробуда – 1880 г. Бургас”.
Уведомяваме Ви, че снимки или видеозаписи, включващи участници в събитията на „Народно читалище Пробуда – 1880 г. Бургас”, могат да бъдат публикувани с нетърговска цел в електронните и печатните медии.
Изпратените конкурсни експонати не се връщат. Остават за съхранение в галерията на читалището, за да бъдат изложени с образователни или представителни цели, както и за дарения в благотворителни кампании.

Напомняме Ви, че насърчаваме семейните участия.
Внимателно четете и спазвайте регламента, защото много красиви рисунки и сувенири отпадат заради това, че не отговарят на изискванията.

Краен срок за предаване на творбите е 21 октомври 2022 г. 
         
адрес на читалището:
гр. Бургас, к-с „Братя Миладинови”
бл.56, по стълбите за вх. Б
тел. 056 83 24 04
e-mail: probuda_bs@abv.bg

Творбите се оценяват от специализирано жури. 
Всички експонати се подреждат в изложба.
Резултатите от конкурса ще бъдат публикувани на страницата на читалището.
Всички участници получават диплом, а наградените - диплом и награда.
Наградите на победителите от страната ще бъдат изпратени по пощата.

